
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός ύψους επιχορηγήσεων για το οίκον, 
έτος 2001 στο Σώμα Ελλήνων Προσκόπων (ΣΕΠ).. 1 

Διαδικασία πρόσληψης προσωρινών αναπληρωτών 
εκπαιδευτικών φυσικής αγωγής για την εφαρμογή 

του προγράμματος Ολυμπιακής Εκπαίδευσης. 2 

Συγκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ», στο Υπουργείο Εθνικής 

Παιδείας και θρησκευμάτων. 3 

Διαδικασία πρόσληψης προσωρινών αναπληρωτών 
και ωρομισθίων εκπαιδευτικών για τις ανάγκες των 
σχολείων πρωτοβάθμιας και δευτεροβάθμιας εκ¬ 
παίδευσης . 4 

Καθιέρωση υπερωριακής εργασίας κατά το έτος 2001, 
για μόνιμο και αποσπασμένο προσωπικό των Νο¬ 
μαρχιακών Αυτοδιοικήσεων. 5 

Καθιέρωση υπερωριακής εργασίας, κατά το Β' εξάμη¬ 
νο έτους 2001, για μόνιμο προσωπικό της 

Δ.Τ.Υ.Ν.Α.Α.Α. 6 

Καθιέρωση υπερωριακής με αμοιβή εργασίας υπαλ¬ 
λήλων Νομαρχιακής Αυτοδιοίκησης Άρτας κατά το 
Β’εξάμηνο 2001. 7 


ΑΠΟΦΑΣΕΙ Σ 

Αριθ. Θ/52 (1) 

Ανακαθορισμός ύψους επιχορηγήσεων για το οίκον, 
έτος 2001 στο Σώμα Ελλήνων Προσκόπων (ΣΕΠ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν. Δ/τος 123/1974 (ΦΕΚ 313 Τ.Α') «Περί επανα¬ 
γωγής του Σώματος Ελλήνων Προσκόπων κ.λ.π. υπό την 
εποπτεία του Υπουργού Εθνικής Παιδείας και Θρησκευ¬ 
μάτων». 

2. Του Α. Ν. 585/1968 (ΦΕΚ 225 τ.Α') «Περί καταργήσεως 


διατάξεων καθοριζουσών κατώτατα όρια επιχορηγήσεων 
έκτου Κρατικού Προϋπολογισμού προς Νομικά Πρόσω¬ 
πα Δημοσίου και Ιδιωτικού Δικαίου, Οργανισμούς και 
Ιδρύματα». 

3. Του Ν. Δ/τος338/1976 (ΦΕΚ 136τ.Α') «Περίοικονομι¬ 
κής ενισχύσεως Νομικών Προσώπων Ιδιωτικού Δικαίου 
σκοπούντων την εξωσχολικήν Αγωγήν της νεότητας και 
άλλων τινών συναφών διατάξεων». 

4. Του Ν. 2362/1995 «ΠερίΔημοσίου Λογιστικού κ.λ.π.». 

5. Του Π. Δ/τος 138/1998 (ΦΕΚ 107/1998τ.Α') «Περίτρό¬ 
που αναλήψεως δαπανών υπό των Διατακτών». 

6. Την πίστωση που έχει γραφεί στον τακτικό προϋπο¬ 
λογισμό του Υπουργείου Εθνικής Παιδείας και Θρησκευ¬ 
μάτων οικονομικού έτους 2001 για επιχορήγηση του ΣΕΠ 
και ΣΕΟ ανερχόμενη στο ποσό των εξήντα δύο εκατομμυ¬ 
ρίων δραχμών (62.000.000). 

7. Την αριθ. 1039386/441/Α006/21.4.2000 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών». 

8. Την αριθ. 37742/16.7.2001 απόφαση του Υπουργού 
Οικονομικών «Μεταβολές εκτελούμενου προϋπολογι¬ 
σμού», αποφασίζουμε: 

Τροποποιούμε την αριθ. Θ/7/28.3.2001 (ΦΕΚ 383/ 
6.4.2001 τ.Β') κοινή υπουργική απόφαση και ανακαθορί¬ 
ζουμε για το οίκον, έτος 2001 το ύψος της κρατικής επι- 
χορηγήσεως στο Σώμα Ελλήνων Προσκόπων (Σ.Ε.Π.) στο 
ποσό των πενήντα ενός εκατομμυρίων δραχμών 
(51.000.000) κατ’ ανώτατο όριο. 

Η σχετική δαπάνη θα βαρύνει την πίστωση του Φορέα 
19-160 και Κ.Α. Ε 2579 του προϋπολογισμού του Υπουρ¬ 
γείου Εθνικής Παιδείας και θρησκευμάτων οίκον, έτους 
2001. Η καταβολή του ποσού θα γίνειτμηματικά εντός των 
ορίων των οριζομένων από τα εγκεκριμένα με τις σχετικές 
αποφάσεις του Υπουργού Οικονομικών ποσοστά διάθε¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ2/64766 (2) 

Διαδικασία πρόσληψης προσωρινών αναπληρωτών εκ¬ 
παιδευτικών φυσικής αγωγής για την εφαρμογή του 
προγράμματος Ολυμπιακής Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 παρ. 6 του Ν. 2942/2001 
(ΦΕΚ202Α). 

2. Τις διατάξεις του άρθρου 29Α του Ν. 1558/1985 και 
του άρθρου 27του Ν. 2081/1992 (ΦΕΚ 154Α), όπως αντι- 
καταστήθηκαν με το άρθρο 1 παρ.2 του Ν. 2469/ 1997 
(ΦΕΚ38Α). 

3. Το γεγονός ότι με την παρούσα απόφαση δενπροκα- 
λείται δαπάνη εις βάρος του τακτικού προϋπολογισμού 
για το τρέχον και τα επόμενα οικονομικά έτη, αποφασί¬ 
ζουμε: 

Άρθρο 1 

Προθεσμία υποβολής αίτησης 

1. Οι προσληφθέντες κατά το διδακτικό έτος 2000-2001 
προσωρινοί αναπληρωτές εκπαιδευτικοί φυσικής αγω¬ 
γής στα σχολεία πρωτοβάθμιας και δευτεροβάθμιας εκ¬ 
παίδευσης για την εφαρμογή του προγράμματος Ολυ¬ 
μπιακής Εκπαίδευσης, εφόσον επιθυμούν να επαναπρο- 
σληφθούν στις ίδιες θέσεις, υποβάλλουν σχετική δήλωση 
στη Διεύθυνση Προσωπικού Δευτεροβάθμιας Εκπαίδευ¬ 
σης του Υπουργείου Εθνικής Παιδείας και θρησκευμά¬ 
των. Αιτήσεις που έχουν ήδη υποβληθεί σύμφωνα με τις 
εγκυκλίους Δ2/5201/7.6.2001, Δ2/9432/1.8.2001 και 
Δ2/9856/7.6.2001 θεωρούνται ότι έχουν υποβληθεί νομί- 
μως. 

2. Αίτηση πρόσληψης σε θέσεις που δεν θα πληρωθούν 
με την επαναπρόσληψη των προσληφθέντων κατά το δι¬ 
δακτικό έτος 2000-2001, μπορούν να υποβάλλουν οι 

α) εγγεγραμμένοι στον ενιαίο πίνακα αναπληρωτώντου 
άρθρου 138του Ν. 2725/1999, 

β) επιτυχόντες στο διαγωνισμό του ΑΣΕΠ έτους 1998, 
εφόσον κατά το διδακτικό έτος 2000-2001 αα) είχαν προ- 
σληφθεί σε θέσεις αναπληρωτών εκπαιδευτικών των σχο¬ 
λείων πρωτοβάθμιας και δευτεροβάθμιας εκπαίδευσης 
ββ) είχαν υποβάλει δήλωση πρόσληψης για το πρόγραμ¬ 
μα Ολυμπιακής Εκπαίδευσης και δεν είχαν προσληφθεί 
εξαιτίας του περιορισμού των δηλώσεων προτίμησης ή 
γγ) έχουν καλύτερη σειρά από τον τελευταίο προσλη- 
φθέντα για το πρόγραμμα Ολυμπιακής Εκπαίδευσης ή σε 
θέσεις αναπληρωτών εκπαιδευτικών των σχολείων πρω¬ 
τοβάθμιας και δευτεροβάθμιας εκπαίδευσης, έστω και αν 
δεν υπέβαλαν δήλωση πρόσληψης. 

γ) εγγεγραμμένοι στους πίνακες διοριστέων του 
Ν.1566/1985 και προσληφθέντες σε θέσεις αναπληρω¬ 
τών εκπαιδευτικών των σχολείων πρωτοβάθμιας και δευ¬ 
τεροβάθμιας εκπαίδευσης. 

3. Για την πρόσληψη κατά το διδακτικό έτος 2001-2002 
χιλίων (1.000) νέων αναπληρωτών εκπαιδευτικών φυσι¬ 
κής αγωγής για την επέκταση της εφαρμογής του προ¬ 
γράμματος Ολυμπιακής Εκπαίδευσης, μπορούν να υπο¬ 
βάλλουν αίτηση πρόσληψης οι έχοντες τα προσόντα διο¬ 
ρισμού, εφόσον: 


α) είναι εγγεγραμμένοι στον ενιαίο πίνακα αναπληρω¬ 
τών εκπαιδευτικών του άρθρου 138 του Ν. 2725/1999, 
β) έχουν πετύχει στο διαγωνισμό του ΑΣΕΠ έτους 1998 
και ανήκουν σε μία από τις κατηγορίες της περίπτωσης β’ 
της προηγούμενης παραγράφου, 
γ) περιλαμβάνονται στον πίνακα διοριστέων του διαγω¬ 
νισμού του ΑΣΕΠ έτους 2000, 
δ) έχουν λάβει τη βαθμολογική βάση στο διαγωνισμό 
του ΑΣΕΠ έτους 2000 και 

ε) είναι εγγεγραμμένοι στους πίνακες διοριστέωντου Ν. 
1566/1985. 

4. Για την αναπλήρωση εκπαιδευτικών που έχουν προ¬ 
σληφθεί ως αναπληρωτές για την εφαρμογή του προ¬ 
γράμματος Ολυμπιακής Εκπαίδευσης και αποχωρούν κα¬ 
τά τη διάρκεια του διδακτικού έτους 2002-2003 και 2003- 
2004 ή με τη λήξη αυτών, μπορούν να υποβάλουν αίτηση 
πρόσληψης το τελευταίο δεκαήμερο του έτους 2002 ή 
2003 κατά περίπτωση, οι έχοντες τα νόμιμα προσόντα και 
λαβόντες τη βαθμολογική βάση σε οποιονδήποτε διαγω¬ 
νισμό του ΑΣΕΠ και οι εγγεγραμμένοι στους πίνακες διο- 
ριστέωντου Ν. 1566/1985 και έχοντες προϋπηρεσία ανα¬ 
πληρωτή ή ωρομισθίου εκπαιδευτικού στα δημόσια σχο¬ 
λεία πρωτοβάθμιας και δευτεροβάθμιας εκπαίδευσης 
αρμοδιότητας του Υπουργείου Εθνικής Παιδείας και 
Θρησκευμάτων ή υπηρεσία που προσφέρθηκε στα Μετα- 
λυκειακά Προπαρασκευαστικά Κέντρα. 

Άρθρο 2 

Δηλώσεις προτίμησης - Σύνταξη πινάκων 

1. Στην αίτηση πρόσληψης κατά τις διατάξεις των πα¬ 
ραγράφων 2, 3 και 4 του προηγούμενου άρθρου, μπορεί 
να δηλώνει κάθε υποψήφιος μία (1) μέχρι και (30) περιο¬ 
χές διορισμού κατά σειρά προτίμησης. 

2. Εντός δέκα ημερών απάτη λήξη της προθεσμίας υπο¬ 
βολής των αιτήσεων πρόσληψης η Διεύθυνση Προσωπι¬ 
κού Δευτεροβάθμιας Εκπαίδευσης του Υπουργείου Εθνι¬ 
κής Παιδείας και Θρησκευμάτων συντάσσει τους πίνακες 
υποψηφίων κατά τα οριζόμενα στις διατάξεις των παρα¬ 
γράφων 2, 3 και 4 του Ν. 2942/2001. Οι πίνακες αυτοί κυ¬ 
ρώνονται από τον Υπουργό Εθνικής Παιδείας και Θρη¬ 
σκευμάτων και ισχύουν μέχρι τη λήξη του διδακτικού 
έτους, για το οποίο συντάχθηκαν. 

Άρθρο 3 

Πρόσληψη - τοποθέτηση 

1. Με αποφάσεις του Υπουργού Εθνικής Παιδείας και 
Θρησκευμάτων: 

α) Επαναπροσλαμβάνονται οι κατά το διδακτικό έτος 
2000-2001 προσληφθέντες προσωρινοί αναπληρωτές εκ¬ 
παιδευτικοί φυσικής αγωγής για το πρόγραμμα Ολυμπια¬ 
κής Εκπαίδευσης, για καθένα από τα διδακτικά έτη 2001- 
2002, 2002-2003 και 2003-2004, εφόσον έχουν υποβάλει 
αίτηση επαναπρόσληψης και τοποθετούνται στις ίδιες θέ¬ 
σεις, στις οποίες είχαν αρχικά προσληφθεί. Με την ίδια 
διαδικασία επαναπροσλαμβάνονται και τοποθετούνται 
για τα επόμενα διδακτικά έτη όσοι προσληφθούν γιατα δι¬ 
δακτικά έτη 2001-2002 και 2002-2003. 

β) Προσλαμβάνονται και τοποθετούνται σε διευθύνσεις 
δευτεροβάθμιας εκπαίδευσης για την κάλυψη κενών και 
κενούμενων θέσεων οι υποψήφιοι που έχουν υποβάλει αί- 

τηση πρόσληψης κατά τις διατάξεις της παρ. 4του άρθρου 
1, κατά τη σειρά εγγραφήςτους στον οικείο πίνακα και σύμ¬ 
φωνα με τις δηλωθείσες προτιμήσεις των υποψηφίων. 

2. Με απόφαση του προϊσταμένου της οικείας Διεύθυν¬ 
σης Δευτεροβάθμιας Εκπαίδευσης, η οποία εκδίδεται με 
πρόταση του προϊσταμένου της Διεύθυνσης Πρωτοβάθ¬ 
μιας Εκπαίδευσης, τοποθετούνται σε σχολικές μονάδες 
πρωτοβάθμιας ή δευτεροβάθμιας εκπαίδευσης οι διατε- 
θέντες στη διεύθυνση αναπληρωτές εκπαιδευτικοί φυσι¬ 
κής αγωγής για την εφαρμογή του προγράμματος Ολυ¬ 
μπιακής Εκπαίδευσης, κατά τη σειρά εγγραφής τους 
στους πίνακες υποψηφίων και σύμφωνα με δήλωση προ¬ 
τίμησης αυτών που υποβάλλεται στη Διεύθυνση Δευτε¬ 
ροβάθμιας Εκπαίδευσης εντός τριών ημερών από την έκ¬ 
δοση της Υπουργικής Απόφασης για τηνπρόσληψη τους. 
Προς τούτο η Διεύθυνση Δευτεροβάθμιας Εκπαίδευσης 
ανακοινώνει τις σχολικές μονάδες πρωτοβάθμιας ή δευ¬ 
τεροβάθμιας εκπαίδευσης της περιοχής της, στις οποίες 
θα τοποθετηθούν οι προσληφθέντες. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Σεπτεμβρίου 2001 

ΟΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. ΣΤ5/25 (3) 

Συγκρότηση Επιτροπής Παρακολούθησης του Προγράμ¬ 
ματος «ΠΟΛΙΤΕΙΑ», στο Υπουργείο Εθνικής Παιδείας 
και Θρησκευμάτων. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 18 του άρθρου 18 του Ν. 
2503/1997 (ΦΕΚ 107/Α/30.5.1997) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 2 παρ. 4 του Ν. 2880/2001 
«Πρόγραμμα «ΠΟΛΙΤΕΙΑ» για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». (ΦΕΚ 9/30.1.2001 τ.Α'). 

3. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στο Υπουργείο Εθνικής Παιδείας και Θρησκευμά¬ 
των, αποφασίζουμε: 

Α. Συγκροτούμε στο Υπουργείο Εθνικής Παιδείας και 
Θρησκευμάτων Ομάδα Διοίκησης Έργου - Επιτροπή Πα¬ 
ρακολούθησης του Προγράμματος, ως εξής: 

1) ΤσουροπλήςΑθανάσιος, Γ ενικός Γ ραμματέαςΥΠΕΠΘ, 
ως Πρόεδρος - Συντονιστής, τηλ. 3245784, με αναπληρωτή 
τονΓαλή Ιωάννη, Γενικό Διευθυντή, Γεν.Δ/νσης Διοικητικής 
και Οικονομικής Υποστήριξης, τηλ. 32 24 260. 

2) Αναγνωστόπουλος Διονύσιος, Διευθυντής, Δ/νσης Ορ¬ 
γάνωσης και Απλούστευσης Διαδικασιών, τηλ. 3243 308. 

3) Στάθη θεοχάρις, Διευθύντρια, Δ/νσης Οικονομικών 
Υποθέσεων, τηλ. 3230 235. 

4) Λάγιου Μαρία, Διευθύντρια, Δ/νσης Προσωπικού 
Ανωτάτης Εκπαίδευσης, τηλ. 3223.128. 

5) Κατσαρός Αλέξιος, Διευθυντής, Δ/νσης Διοικητικού 
Κ.Υ.,τηλ. 3222 870, 

6) Λαρισαίος Γεώργιος, Προϊστάμενος Διαχειριστικής 
Αρχής ΕΠΕΑΕΚ, τηλ. 3310 388. 


7) Μητρογιάννης Κωνσταντίνος, Διευθυντής, Δ/νσης 
Μηχανοργάνωσης, τηλ. 3212.010. 

8) Ξερογιαννάκη Ευανθία, Τμηματάρχης Τμήματος Δι¬ 
οικητικού της Γενικής Γραμματείας Εκπαίδευσης Ενηλί¬ 
κων, τηλ. 2525999. 

9) Μπερδέση Λιλίκα , Δ/ντρια Διοικ. της Γ ενικής Γ ραμ- 
ματείας Νέας Γενιάς , τηλ. 2599500. 

10) Κατσίκας Σωκράτης, καθ. Παν.Αιγαίου, τηλ. 0251- 
36700-1. 

11) Ιωάννου Ιωαν., Νομικός, τηλ. 3246493. 

Β. Για την υποστήριξη του έργου της Ο.Δ. Ε. συγκροτεί¬ 
ται γραμματεία, η οποία αποτελείται από τους: 

α) Αλεξάκης Γεώργιος, αποσπασμένος Εκπαιδευτικός 
στην Κ.Υ. του ΥΠΕΠΘ, τηλ. 3246 247. 

β) Παπαδοπούλου Κρυστάλλω, αποσπασμένη Εκπαι¬ 
δευτικός στην Κ.Υ. του ΥΠΕΠΘ, τηλ. 3224 789. 

Γ. Η Επιτροπή Παρακολούθησης του Προγράμματος 
παρακολουθεί και ελέγχει την εκτέλεση και ολοκλήρωση 
του Επιχειρησιακού Προγράμματος του Υπουργείου και 
είναι αρμόδια για την ένταξη και απένταξη των έργων ή 
ενεργειών που χρηματοδοτούνται από το Πρόγραμμα. 

Δ. Οργάνωση και λειτουργία της ομάδας: 

- Ο συντονιστής της Επιτροπής είναι υπεύθυνος για τον 
συντονισμό των εργασιών και την εύρυθμη λειτουργία 
της. Ο καταμερισμός των εργασιών στα μέλη της ομάδας 
γίνεται από τον συντονιστή της Επιτροπής. 

- Η Επιτροπή παρακολουθεί τις δράσεις του προγράμ¬ 
ματος «ΠΟΛΙΤΕΙΑ», την εφαρμογή των επιμέρους ενερ¬ 
γειών και τα συμπεράσματα της αξιολόγησης εφαρμογής 
με σκοπό την επιτάχυνση του προγράμματος. 

- Η Επιτροπή συντάσσει, ανά μήνα, πρωτόκολλο προό¬ 
δου των εργασιών της, το οποίο υποβάλλει στην πολιτική 
ηγεσία. 

- Η Επιτροπή συγκαλείται σε τακτά χρονικά διαστήματα 
και, πάντως, τουλάχιστον μία φορά την εβδομάδα μετά 
από πρόσκληση του συντονιστή της. Εκτάκτως συγκαλεί- 
ται οποτεδήποτε κριθεί αναγκαίο ή χρήσιμο από τον συ¬ 
ντονιστή της. 

Ε. Η δαπάνη η οποία θα προκληθεί από τις διατάξεις αυ¬ 
τής της απόφασης θα καθορισθεί με κοινή απόφαση του 
αρμοδίου Υπουργού και του Υπουργού Οικονομικών. 

ΣΤ. Η ομάδα διοίκησης έργου ολοκληρώνει το έργο της 
την 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Δ2/64765 (4) 

Διαδικασία πρόσληψης προσωρινών αναπληρωτών και 
ωρομισθίων εκπαιδευτικών για τις ανάγκες των σχολεί¬ 
ων πρωτοβάθμιας και δευτεροβάθμιας εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) του άρθρου 1 παρ. 8του Ν.2 942/2001 (Α’202) 

β) του άρθρου 29Ατου Ν. 1558/1985, όπως το άρθρο 
αυτό προστέθηκε με το άρθρο 27 του Ν. 2081/1992(Α 
154) καιαντικαταστάθηκεμετο άρθρο 1 του Ν.2469/1997 
(Α38). 

2. Το γεγονός ότι, από την εφαρμογή των διατάξεωντης 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού για το τρέχον και τα επό¬ 
μενα οικονομικά έτη, αποφασίζουμε: 

Άρθρο 1 

Προθεσμία - δικαιολογητικά - κατηγορίες σχολείων 

1. Οι υποψήφιοι προσωρινοί αναπληρωτές και ωρομί¬ 
σθιοι εκπαιδευτικοί όλων των κλάδων και ειδικοτήτων 
που εμπίπτουν στις διατάξεις του άρθρου 1 παρ.7 του 
Ν. 2942/2001 και επιθυμούν να προσληφθούν σε σχο¬ 
λεία της πρωτοβάθμιας και δευτεροβάθμιας εκπαίδευ¬ 
σης, για να καλύψουν διδακτικές ανάγκες, υποβάλλουν 
αίτηση σε ειδικό έντυπο κατάλληλο για μηχανογραφική 
επεξεργασία, σε οποιαδήποτε διεύθυνση πρωτοβάθ¬ 
μιας ή δευτεροβάθμιας εκπαίδευσης, κατά περίπτωση, 
εντός δέκα (10) ημερών το πρώτο δεκαπενθήμερο του 
μηνάς Ιουλίου κάθε έτους αυτοπροσώπως ή με νόμιμο 
εξουσιοδοτημένο πρόσωπο. Οι ακριβείς ημερομηνίες 
υποβολής της αίτησης ορίζονται με σχετική εγκύκλιο 
του Υπουργού Εθνικής Παιδείας και Θρησκευμάτων. 
Αιτήσεις που υποβάλλονται εκπρόθεσμα, παραμένουν 
στη διάθεση του Υπουργείου και λαμβάνονται υπόψη 
μόνο αν υπάρξουν ανάγκες σε συγκεκριμένο κλάδο ή ει¬ 
δικότητα. 

2. Κάθε υποψήφιος υποβάλει μία (1) αίτηση σε οποια¬ 
δήποτε διεύθυνση πρωτοβάθμιας ή δευτεροβάθμιας εκ¬ 
παίδευσης για ένταξη στην οικεία κατά περίπτωση κατη¬ 
γορία. Υποψήφιοι των οποίων ο ή η σύζυγος διορίζεται ως 
μόνιμος εκπαιδευτικός το σχολικό έτος για το οποίο συ- 
ντάσσονται οι πίνακες, δύνανται κατ' εξαίρεση να υποβά¬ 
λουν συμπληρωματική αίτηση, το αργότερο μέσα σε δέ¬ 
κα (10) ημέρες από τη γνωστοποίηση του διορισμού, για 
αλλαγή ή συμπλήρωση περιοχών διορισμού, ώστε να δη¬ 
λώνεται και η περιοχή που διορίζεται ο ή η σύζυγος. 

3. Υποψήφιοι που έχουν τα τυπικά προσόντα πρόσλη¬ 
ψης σε περισσότερους κλάδους ή ειδικότητες, καθώς και 
τις προϋποθέσεις ένταξης σε περισσότερες κατηγορίες, 
επιλέγουν μόνο έναν κλάδο ή μία ειδικότητα και κατά την 
κρίση τους την ευνοϊκότερη κατηγορία. Κατ' εξαίρεση 
μπορούν να υποβάλλουν δεύτερη αίτηση όσοι υποψήφιοι 
έχουν τα προσόντα και τις προϋποθέσεις για τη διδασκα¬ 
λία του μαθήματος της πληροφορικής κατά τα οριζόμενα 
στο εδάφιο ε'της παρ. 7του Ν. 2942/2001 καιτου άρθρου 
4 της παρούσας απόφασης, καθώς και οι υποψήφιοι του 
κλάδου ΠΕ 11 Φυσικής Αγωγής για το πρόγραμμα Ολυ¬ 
μπιακή Εκπαίδευση, σύμφωνα με το άρθρο 1 παρ. 1 έως 
και 5 του Ν. 2942/2001. 

4. Οι υποψήφιοι των αναφερομένων στην παρ.7 του Ν. 
2942/2001 κατηγοριών εντάσσονται σε πίνακες ως ακο¬ 
λούθως: 

α) της περίπτωσης α σε πίνακα με την ένδειξη Α 
β) της περίπτωσης β σε πίνακα με την ένδειξη Β 
γ) της περίπτωσης γ σε πίνακα με την ένδειξη Γ 
δ) της περίπτωσης δ σε πίνακα με την ένδειξη Δ και 
ε) της περίπτωσης ε σε πίνακα με την ένδειξη Ε. 


5. Υποψήφιοι που εντάσσονται στον ενιαίο πίνακα Γ και 
υποψήφιοι που εντάσσονται στον πίνακα Δ με προϋπηρε¬ 
σία, υποβάλλουν υποχρεωτικά μαζί με την αίτηση και βε¬ 
βαίωση προϋπηρεσίας, η οποία χορηγείται από τον προϊ¬ 
στάμενο της οικείας διεύθυνσης πρωτοβάθμιας ή δευτε¬ 
ροβάθμιας εκπαίδευσης, στις σχολικές μονάδες της 
περιφέρειας που υπηρέτησαν ως αναπληρωτές ή ωρομί¬ 
σθιοι, ο οποίος είναι αρμόδιος για την πρόσληψη σύμφω¬ 
να με την παρ ,3τουάρθρου17τουΝ.1566/1985 ή για την 
πρόσληψη ή την τοποθέτηση, σύμφωνα με τις διατάξεις 
της παρούσας απόφασης. Η βεβαίωση χορηγείται σε ει¬ 
δικό έντυπο. Για την κατάταξη στον οικείο κατά περίπτω¬ 
ση πίνακα λαμβάνεται υπόψη το σύνολο της προϋπηρε¬ 
σίας ως αναπληρωτή ή ωρομισθίου. Ως προϋπηρεσία 
λαμβάνεται υπόψη η υπηρεσία αναπληρωτή ή ωρομισθί¬ 
ου εκπαιδευτικού του άρθρου 17του Ν. 1566/1985, καθώς 
και η προϋπηρεσία στα Μεταλυκειακά Προπαρασκευα¬ 
στικά Κέντρα. Υποψήφιοι εκπαιδευτικοί που εντάσσονται 
στον πίνακα Δ, χωρίς προϋπηρεσία και που δεν αναφέ- 
ρονται στις κατηγορίες της περ.δ της παρ.7 του άρθρου 
1 του Ν.2942/2001, κατατάσσονται μετά τους υποψηφί¬ 
ους των κατηγοριών αυτών και με σειρά που εξαρτάται 
από την ημερομηνία λήψης του πτυχίου ή, σε περίπτωση 
που συμπίπτει η ημερομηνία λήψης του πτυχίου, από το 
βαθμό του πτυχίου. 

6. Υποψήφιοι που υπάγονται στις διατάξεις του άρθρου 
8 παρ. 3 του Ν. 1894/1990, υποβάλλουν μαζί με την αίτη¬ 
ση και πιστοποιητικό υγείας από πρωτοβάθμια υγειονομι¬ 
κή επιτροπή ή κρατικό νοσοκομείο ή κέντρο υγείας, προ- 
κειμένου να προταχθούν κατά την πρόσληψή τους, σύμ¬ 
φωνα με την περίπτωση στ' της παρ. 7 του άρθρου 1 του 
Ν. 2942/2001. 

7. Η αίτηση επέχει θέση υπεύθυνης δήλωσης του άρ¬ 
θρου 8 του Ν.1599/1986 και η ανακρίβεια των δηλουμέ- 
νων σ' αυτή στοιχείων επισύρει την διαγραφή του υποψη¬ 
φίου από τον οικείο πίνακα ή την απόλυσή του, αν έχει 
προσληφθεί, και τις προβλεπόμενες από τις κείμενες δια¬ 
τάξεις κυρώσεις. Στην αίτηση δηλώνονται (ι) ο αριθμός 
μητρώου, εφόσον έχει ο υποψήφιος, (ιι) τα στοιχεία του 
(επώνυμο, όνομα, όνομα πατέρα, όνομα μητέρας, κλάδος 
ή ειδικότητα, δελτίο αστυν. ταυτότητας, διεύθυνση κατοι¬ 
κίας, πόλη, τηλέφωνο), (ιιι) τα τυπικά και ουσιαστικά προ¬ 
σόντα, καθώς και ο χρόνος διδακτικής εμπειρίας, και (ιν) 
οι λοιπές πληροφορίες, όπως αναλυτικά ορίζονται στο ει¬ 
δικό έντυπο της αίτησης. 

8. Οι διατάξεις του άρθρου 1 παρ. 6του Ν. 2834/2000 (Α 
160) καιτου άρθρου 6 παρ. 21 του Ν. 2909/2001(Α 90), 
σύμφωνα με τις οποίες προηγούνται για μόνιμο διορισμό 
όσοι έχουν τα πλήρη προσόντα (πτυχίο παιδαγωγικών 
σπουδών ή εναλλακτικά τα οριζόμενα στο άρθρο 6 παρ.6 
του Ν. 2525/1997), ισχύουν και στους αναπληρωτές και 
ωρομίσθιους, ως προς την σειρά κατάταξης στον οικείο 
κατά περίπτωση πίνακα, για τους υποψηφίους των κλά¬ 
δων που αφορούν οι παραπάνω διατάξεις. 

9. α) Στις ρυθμίσεις της απόφασης αυτής υπάγονται τα 
δημοτικά σχολεία, τα νηπιαγωγεία, τα γενικά ενιαία λύ¬ 
κεια, τα τεχνικά επαγγελματικά εκπαιδευτήρια, τα δυ¬ 
σπρόσιτα σχολεία, τα διαπολιτισμικά, τα μουσικά όσον 
αφορά τους υποψηφίους της Ειδίκευσης Μουσικών Δε- 
ξιοτήτωντου κλάδου ΠΕ16 Μουσικής, καθώς και τα σχο¬ 
λεία Μέσης Εκκλησιαστικής Εκπαίδευσης, με εξαίρεση το 

Εκκλησιαστικό Γυμνάσιο - Λύκειο της Αθωνιάδας Εκκλη¬ 
σιαστικής Ακαδημίας, για τα οποία εξακολουθούν να 
εφαρμόζονται οι ειδικές διατάξεις του άρθρου 11 παρ.5 
της Φ.7626/6/Α-Σ1785/9.12.1987 (Β'765) κανονιστικής 
απόφασης περί της Αθωνιάδας Εκκλησιαστικής Ακαδη¬ 
μίας του Αγίου Ορους. 

β) Η προϋπηρεσία ωρομισθίων εκπαιδευτικών για την 
υλοποίηση προγραμμάτων Πρόσθετης Διδακτικής Στήρι¬ 
ξης, που προσλαμβάνονται εκτός των διαδικασιών της 
παρούσας απόφασης (όπως του άρθρου 4 της ΚΥΑ 
Γ2/5302/1 9.12.2000), δεν προσμετράται στο σύνολο της 
υπηρεσίας ως αναπληρωτή ή ωρομισθίου, σύμφωνα με 
τις διατάξεις του άρθρου 1 παρ. 4 του Ν. 2942/2001. 

γ) Στα διαπολιτισμικά σχολεία προσλαμβάνονται υπο¬ 
ψήφιοι που διαθέτουν τα προβλεπόμενα από τις κείμενες 
διατάξεις πρόσθετα προσόντα. 

Άρθρο 2 

Προτιμήσεις - κατάταξη - κύρωση πινάκων 

1. Στην αίτηση ο υποψήφιος μπορεί να δηλώνει μία (1) 
μέχρι και τριάντα (30) περιοχές διορισμού, στις οποίες 
μπορεί να προσλαμβάνεται ως αναπληρωτής ή ωρομί¬ 
σθιος εκπαιδευτικός. Στην αίτηση μπορεί να δηλώνει κά¬ 
θε υποψήφιος, αν επιθυμεί να προσληφθεί αναπληρωτής 
ή ωρομίσθιος σε όλες τις κατηγορίες σχολείων, όπως 
ορίζονται στην παρ. 9(α) του προηγούμενου άρθρου. 
Υποψήφιοι που εμπίπτουν στις διατάξεις του άρθρου 6 
παρ. 15(α) του Ν. 2909/2001, δηλώνουν υποχρεωτικά ως 
πρώτη προτίμηση τη Σιβιτανίδειο Δημόσια Σχολή Τεχνών 
και Επαγγελμάτων, στην οποία και προσλαμβάνονται κατ' 
απόλυτη προτεραιότητα. 

2. Μέσα σε δέκα (10) ημέρες το αργότερο απάτη λήξη 
της προθεσμίας υποβολής των αιτήσεων, οι προϊστάμε¬ 
νοι των διευθύνσεων εκπαίδευσης αποστέλλουν στην αρ¬ 
μόδια κατά περίπτωση διεύθυνση προσωπικού πρωτο¬ 
βάθμιας ή δευτεροβάθμιας εκπαίδευσης του Υπουργείου 
Εθνικής Παιδείας και Θρησκευμάτων κατάσταση με τις 
αιτήσεις των υποψηφίων και τα συνοδευτικά δικαιολογη- 
τικά κατά κλάδο και ειδικότητα. Η οικεία διεύθυνση προ¬ 
σωπικού μετά τον έλεγχο των δικαιολογητικών προβαίνει 
με την υποστήριξη της Διεύθυνσης Μηχανοργάνωσης 
του Υπουργείου στη μηχανογραφική επεξεργασία των αι¬ 
τήσεων και τη δημιουργία μηχανογραφημένου αρχείου 
με τους υποψηφίους κάθε πίνακα και με τη σειρά κατάτα¬ 
ξης, όπως ορίζεται από τις διατάξεις του άρθρου 1 παρ.7 
του Ν. 2942/2001. Η οικεία διεύθυνση προσωπικού πρω¬ 
τοβάθμιας ή δευτεροβάθμιας εκπαίδευσης αποστέλλει 
τους πίνακες με ηλεκτρονική μορφή ή, εφόσοντούτο δεν 
είναι εφικτό, με έντυπη μορφή στις διευθύνσεις εκπαί¬ 
δευσης για την ανάρτησή τους. Κατά των πινάκων επιτρέ¬ 
πεται η άσκηση ένστασης από τους υποψήφιους σε απο¬ 
κλειστική προθεσμία δέκα (10) ημερών που αρχίζει από 
την επομένη της ανάρτησης των πινάκων. Η άσκηση της 
ένστασης γίνεται αυτοπροσώπως ή ταχυδρομικά με συ¬ 
στημένη επιστολή απευθείας στο Υπουργείο Εθνικής Παι¬ 
δείας και Θρησκευμάτων. Η οικεία κατά περίπτωση διεύ¬ 
θυνση προσωπικού μετά την εξέταση των υποβληθεισών 
ενστάσεων καταρτίζει τους οριστικούς πίνακες, οι οποίοι 
κυρώνονται από τον Υπουργό Εθνικής Παιδείας και Θρη¬ 
σκευμάτων και στη συνέχεια κοινοποιούνται σε όλες τις 


διευθύνσεις εκπαίδευσης. Η πρόσληψη αναπληρωτών 
και ωρομισθίων εκπαιδευτικών γίνεται από τους πίνακες 
αυτούς, με βάση τη σειρά κατάταξης και τις προτιμήσεις 
του υποψηφίου. Συμπληρωματικά δικαιολογητικά για 
τροποποίηση των πινάκων αυτών μέχρι τη λήξη του διδα¬ 
κτικού έτους, για το οποίο συντάχθηκαν, δενλαμβάνονται 
υπόψη. 

3. Από το σχολικό έτος 2002-2003 και εφεξής υποψήφι¬ 
οι εκπαιδευτικοί που έχουν ενταχθεί με προϋπηρεσία ανα¬ 
πληρωτή ή ωρομισθίου εκπαιδευτικού στον ενιαίο πίνακα 
Γ και στον πίνακα Δ και υποβάλλουν αίτηση για πρόσληψη 
εκ νέου, υποβάλλουν βεβαίωση προϋπηρεσίας μόνο του 
τελευταίου διδακτικού έτους, εφόσον είχαν προσληφθεί. 

Άρθρο 3 

Όργανα πρόσληψης και τοποθέτησης 

1. Οι διευθύνσεις εκπαίδευσης, μετά την τοποθέτηση 
σε σχολικές μονάδες των διοριζομένων μονίμων εκπαι¬ 
δευτικών, καθώς και των αποσπασμένων από άλλες διευ¬ 
θύνσεις εκπαίδευσης και πάντως εντός του μηνάς Σε¬ 
πτεμβρίου, προσδιορίζουν και γνωστοποιούν στην οικεία 
διεύθυνση προσωπικού του Υπουργείου Εθνικής Παιδεί¬ 
ας και Θρησκευμάτωντις ανάγκες των σχολικών μονάδων 
της αρμοδιότητάς τους σε προσωρινούς αναπληρωτές 
και ωρομίσθιους εκπαιδευτικούς. Στο σχετικό αίτημα κα¬ 
ταγράφονται αναλυτικά κατά περιοχή διορισμού οι σχολι¬ 
κές μονάδες κατά κατηγορία (μειονοτικά, δυσπρόσιτα, 
διαπολιτισμικά, εκκλησιαστικά ή μουσικά), στις οποίες 
πρέπει να τοποθετηθούν αναπληρωτές ή ωρομίσθιοι εκ¬ 
παιδευτικοί, οι απομένουσες ακάλυπτες ώρες διδασκα¬ 
λίας κατά κλάδο και ειδικότητα και η διαβεβαίωση ότι όλοι 
οι εκπαιδευτικοί της σχολικής μονάδας του ίδιου κλάδου 
ή ειδικότητας συμπληρώνουν το υποχρεωτικό εβδομαδι¬ 
αίο ωράριο διδασκαλίας. Μετά την πάροδο της παραπά¬ 
νω προθεσμίας και σε όλη τη διάρκεια του διδακτικού 
έτους οι διευθύνσεις εκπαίδευσης γνωστοποιούν στις δι¬ 
ευθύνσεις προσωπικού του Υπουργείου τα στοιχεία των 
αποχωρούντων από το διδακτικό έργο εκπαιδευτικών με 
οποιονδήποτε τρόπο (παραίτηση, εκπαιδευτική άδεια, 
άδεια μητρότητας, απόσπαση σε υπηρεσία) και την ανά¬ 
γκη αναπλήρωσής τους. 

2. Η οικεία κατά περίπτωση διεύθυνση προσωπικού 
πρωτοβάθμιας και δευτεροβάθμιας εκπαίδευσης του 
Υπουργείου Εθνικής Παιδείας και Θρησκευμάτων, με βά¬ 
ση τις προτάσεις των περιφερειακών διευθύνσεων εκπαί¬ 
δευσης, προσδιορίζει τα συνολικά κενά κατά περιοχή διο¬ 
ρισμού, κλάδο, ειδικότητα και κατηγορία σχολείων. 

3. α) Οι αναπληρωτές εκπαιδευτικοί προσλαμβάνονται 
με αποφάσεις του Υπουργού Εθνικής Παιδείας και Θρη¬ 
σκευμάτων. Η πρόσληψη ανακοινώνεται στα μέσα ενημέ¬ 
ρωσης και τα ονόματα αποστέλλονται στην αρμόδια κατά 
περίπτωση διεύθυνση εκπαίδευσης, η οποία μεριμνά για 
την άμεση ανάρτηση των κενών κατά σχολική μονάδα, 
κλάδο και ειδικότητα και την ειδοποίηση των προσλαμβα- 
νομένων κατ'αρχήν τηλεφωνικά και στη συνέχεια με ίαχ, 
τηλεγράφημα ή με οποιονδήποτε άλλο έγγραφο πρό¬ 
σφορο τρόπο. Οι προσλαμβανόμενοι οφείλουν μέσα σε 
τρεις (3) εργάσιμες μέρες να παρουσιαστούν και να ανα¬ 
λάβουν υπηρεσία, σε αντίθετη περίπτωση διαγράφονται 
από τον οικείο πίνακα της κατηγορίας των αναπληρωτών 

και την κατηγορία των σχολείων που αφορά η πρόσληψή 
τους. 

β) Η τοποθέτηση σε σχολεία της περιοχής διορισμού γί¬ 
νεται με πράξη του προϊσταμένου της διεύθυνσης εκπαί¬ 
δευσης, ύστερα από δήλωση προτίμησης των σχολείων 
της περιοχής του προσλαμβανομένου και πρόταση του 
περιφερειακού υπηρεσιακού συμβουλίου. Για την τοπο¬ 
θέτηση σε συγκεκριμένο σχολείο, σε περίπτωση που ζη¬ 
τείται η θέση από περισσότερους προσλαμβανομένους, 
προτιμώνται κατά σειρά όσοι συγκεντρώνουν περισσότε¬ 
ρες μονάδες για οικογενειακούς λόγους, συνυπηρέτηση 
καιεντοπιότητα, εφαρμοζομένων αναλόγως των διατάξε¬ 
ων που ισχύουν για τις μεταθέσεις εκπαιδευτικών. Κατ' 
εξαίρεση, αν υπάρχει ένα κενό σε συγκεκριμένο κλάδο ή 
ειδικότητα στα σχολεία της περιοχής διορισμού, η τοπο¬ 
θέτηση γίνεται με πράξη του προϊσταμένου. Οι προσλαμ¬ 
βανόμενοι αναπληρωτές πριν τοποθετηθούν και αναλά¬ 
βουν υπηρεσία καταθέτουν τα απαιτούμενα από το νόμο 
δικαιολογητικά, σύμφωνα με την παρ.4 του άρθρου 1 της 
παρούσας απόφασης. Δικαιολογητικά για κατάταξη και 
πρόταξη που έχουν κατατεθεί με την αρχική αίτηση δεν 
υποβάλλονται εκ νέου. 

4. Οι ωρομίσθιοι εκπαιδευτικοί προσλαμβάνονται με 
πράξη του προϊσταμένου της οικείας διεύθυνσης εκπαί¬ 
δευσης και πρόταση του περιφερειακού υπηρεσιακού 
συμβουλίου. Οι προσλαμβανόμενοι οφείλουν να παρου¬ 
σιαστούν το αργότερο μέσα σε τρεις (3) εργάσιμες ημέ¬ 
ρες για να αναλάβουν υπηρεσία, σε αντίθετη περίπτωση 
διαγράφονται από τον οικείο πίνακα της κατηγορίας των 
ωρομισθίων και ταυτόχρονα ενημερώνονται όλες οι διευ¬ 
θύνσεις εκπαίδευσης στις οποίες έχουν υποβάλλει δήλω¬ 
ση προτίμησης, καθώς και η αρμόδια κατά περίπτωση δι¬ 
εύθυνση προσωπικού του Υπουργείου Εθνικής Παιδείας 
και Θρησκευμάτων. Ως προς την ειδοποίηση και την προ¬ 
θεσμία ανάληψης υπηρεσίας εφαρμόζονται οι διατάξεις 
του εδαφίου α της προηγούμενης παραγράφου. 

5. Οι αναπληρωτές και ωρομίσθιοι που υπάγονται στις 
διατάξεις του άρθρου 6 παρ.15 του Ν.2909/2001 προ¬ 
σλαμβάνονται από τα αρμόδια όργανα της Σιβιτανιδείου 
Δημόσιας Σχολής Τεχνών και Επαγγελμάτων και οι πι¬ 
στώσεις βαρύνουν τον προϋπολογισμό της. Ως προς την 
ειδοποίηση και την προθεσμία ανάληψης υπηρεσίας 
εφαρμόζονται οι διατάξεις του εδαφίου α της παρ.2 του 
παρόντος άρθρου. 

Άρθρο 4 

Αναπληρωτές για τη διδασκαλία της πληροφορικής 

1. Για τη διδασκαλία του μαθήματος της πληροφορικής 
στα σχολεία δευτεροβάθμιας εκπαίδευσης για τα διδα¬ 
κτικά έτη 2001-2002 και 2002-2003, εφόσον δεν υπάρ¬ 
χουν υποψήφιοι που έχουντα προσόντα διορισμού σε θέ¬ 
σεις μονίμων εκπαιδευτικών, όπως αυτά ορίζονται στο 
Π.Δ. 118/1995, το άρθρο 12 του Ν. 2454/1997 και το άρ¬ 
θρο 1 παρ.6 του Ν. 2834/00, μπορεί να προσλαμβάνονται 
ως αναπληρωτές και ωρομίσθιοι οι έχοντες κατά την ημε¬ 
ρομηνία υποβολής της αίτησής τους τα προσόντα των πε¬ 
ριπτώσεων β', γ', δ' και ε' και των περιπτώσεων β' και γ' των 
άρθρων 1 και 2 αντίστοιχα του Π.Δ. 118/1995, με μειωμέ¬ 
νη ή και χωρίς διδακτική εμπειρία. 

2. Για τους εμπίπτοντες στις διατάξεις της προηγούμε¬ 


νης παραγράφου εφαρμόζονται αναλόγως, ως προς την 
προθεσμία υποβολής της αίτησης και τις προτιμήσεις πε¬ 
ριοχών διορισμού, οι διατάξεις των άρθρων 1 παρ.1 και 3 
και 2 παρ. 1 της παρούσας απόφασης. 

3. Εντός δέκα (10) ημερών από τη λήξη της προθεσμίας 
υποβολής αιτήσεων η διεύθυνση προσωπικού δευτερο¬ 
βάθμιας εκπαίδευσης συντάσσει τον πίνακα Ε κατά κλά¬ 
δο (ΠΕΙ9 και 20) υποψηφίων, με σειρά που ορίζεται ως 
ακολούθως: 

α) Πίνακας Ε1: υποψήφιοι που, κατά την ημερομηνία 
υποβολής της αίτησής τους για πρόσληψη, έχουντα προ¬ 
σόντα του Π.Δ. 118/95 (άρθρο 1 περ. β', γ', δ' καιε' και άρ¬ 
θρο 2 περ. β' καιγ'). Η σειρά των υποψηφίων στον πίνακα 
αυτό καθορίζεται από την ημερομηνία λήψης του βασι¬ 
κού πτυχίου. 

β) Πίνακας Ε2: υποψήφιοιπου, κατάτηνημερομηνία υπο¬ 
βολής της αίτησής για πρόσληψη, έχουν τα προσόντα των 
περιπτώσεων δ' και ε' και της περίπτωσης γ' των άρθρων 1 
και 2 αντίστοιχα του Π.Δ.118/95, με μειωμένη διδακτική 
εμπειρία. Η σειρά τους στον πίνακα αυτό καθορίζεται από 
το χρόνο διδακτικής εμπειρίας στην πληροφορική. 

γ) Πίνακας Ε3: υποψήφιοι πτυχιούχοι ΑΕΙ ή ΤΕΙ με διδα¬ 
κτική εμπειρία στην πληροφορική στα ΙΕΚ και ακολου¬ 
θούν οι υποψήφιοι χωρίς διδακτική εμπειρία στην πληρο¬ 
φορική, εφόσον έχουν παρακολουθήσει ή διδάξει σεμινά¬ 
ρια πληροφορικής τουλάχιστον 400 ωρών, τα οποία 
οργανώνονται από ΑΕΙ ή ΤΕΙ ή άλλους επιστημονικούς 
φορείς του Δημοσίου. Η σειρά κατάταξης στον πίνακα αυ¬ 
τό καθορίζεται για μεν τους έχοντες διδακτική εμπειρία 
στα ΙΕΚ από το χρόνο διδακτικής εμπειρίας στην πληρο¬ 
φορική και για τους λοιπούς από την ημερομηνία λήψης 
του πτυχίου τους. 

Οι προσλήψεις γίνονται σε ποσοστό 60% από υποψηφί¬ 
ους του κλάδου ΠΕ19 (με βασικό πτυχίο Α.Ε.Ι.) και σε πο¬ 
σοστό 40% από υποψηφίους του κλάδου ΠΕ20 (με βασι¬ 
κό πτυχίο Τ.Ε.Ι.), ενώ στην περίπτωση κατά την οποία εξα¬ 
ντλούνται οι υποψήφιοι ενός κλάδου, ο αριθμός 
συμπληρώνεται από υποψηφίους του άλλου κλάδου. 

4.0 πίνακας Ε με τις υποκατηγορίες των υποψηφίων κυ¬ 
ρώνεται από τον Υπουργό Εθνικής Παιδείας και Θρη¬ 
σκευμάτων και ισχύει μέχριτη λήξη του διδακτικού έτους, 
για το οποίο έχει συνταχθεί. 

5. Για την πρόσληψη των αναπληρωτών και ωρομισθίων 
για τη διδασκαλία του μαθήματος της πληροφορικής 
εφαρμόζονται αναλόγως οι διατάξεις του άρθρου 3 παρ. 
3 και 4 της παρούσας απόφασης. 

6. Γ ια το τρέχον διδακτικό έτος εφαρμόζονται και για 
τους υποψηφίους του παρόντος άρθρου οι διατάξεις του 
άρθρου 5 της παρούσας απόφασης. 

Άρθρο 5 

Μεταβατικές διατάξεις 

1. Για το διδακτικό έτος 2001-2002 οι αιτήσεις των εν¬ 
διαφερομένων αναπληρωτών που έχουν υποβληθεί από 
υποψηφίους του ενιαίου πίνακα του άρθρου 138 του Ν. 
2725/1999 με την εγκύκλιο Δ2/5193/7.6.2001, καθώς και 
οι αιτήσεις των ενδιαφερομένων αναπληρωτών και ωρο¬ 
μισθίων που έχουν υποβληθεί με τις εγκυκλίους Δ2/ 
92432/1.8.2001 και Δ2/9856/8.8.2001, θεωρείται ότι 
έχουν υποβληθεί νομίμως. 

2. Κατ'εξαίρεση των ρυθμίσεων του άρθρου 1 παρ.1 της 
απόφασης αυτής, για το διδακτικό έτος 2001 -2002 οι αιτή¬ 
σεις των ενδιαφερομένων, σύμφωνα με την προηγούμενη 
παράγραφο, υποβάλλονται απευθείας στο Υπουργείο 
Εθνικής Παιδείας και Θρησκευμάτων από τους ενδιαφερο¬ 
μένους αυτοπροσώπως ή με νόμιμο εξουσιοδοτημένο 
πρόσωπο ή ταχυδρομικά με συστημένη επιστολή. 

3. Από της ενάρξεως ισχύος του Ν. 2942/2001, καταρ- 

γούνται οι διατάξεις των Υπουργικών Αποφάσεων 
Δ1 /1826/21.3.1997, Δ1/7366/22.9.1998, Δ1/3365/ 

7.6.2001, Δ2/15699/99/Β894, Δ2/1256/1999/Β766, Δ2/ 
5190/2001/Β'766 και Δ2/5191/2001/Β766), με τις οποίες 
ρυθμίζονται οι προϋποθέσεις και η διαδικασία πρόσλη¬ 
ψης αναπληρωτών και ωρομισθίων εκπαιδευτικών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Σεπτεμβρίου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. οικ. 11384 (5) 

Καθιέρωση υπερωριακής εργασίας κατά το έτος 2001, 
για μόνιμο και αποσπασμένο προσωπικό των Νομαρ¬ 
χιακών Αυτοδιοικήσεων. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτ/σης». 

2. Τις διατάξειςτου άρθρου 15του Ν. 2592/1998. 

3. Τις διατάξειςτου άρθρου 25 παρ. 7του Ν. 2738/99. 

4. Την ανάγκη για κάλυψη έκτακτων υπηρεσιακών ανα¬ 
γκών για επιθεωρήσεις σε καταστήματα, φαρμακεία, κλι¬ 
νικές, εργαστήρια, για διενέργεια προγραμμάτων εμβο¬ 
λιασμού, για τακτοποίηση αρχείου νοσηλίων και εφαρμο¬ 
γή διαδικασίας μηχανογραφημένης υποβολής των, 
καθώς και για τακτοποίηση αρχείου καταγραφής και χο¬ 
ρήγησης Αριθμού Μητρώου Κοινωνικής Ασφάλισης σε δι¬ 
καιούχους Δημοσίου. 

5. Το γεγονός ότι για την αντιμετώπιση των ανωτέρω 
υπηρεσιακών αναγκών οι υπάλληλοι της Δ/νσης Υγείας 
και Δημ.Υγιεινής απασχολήθηκαν και εξακολουθούν να 
απασχολούνται πέραν του κανονικού ωραρίου εργασίας. 

6. Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί σχετικές πιστώσεις στον 
προϋπολογισμό οικ.έτους 2001 της Νομ/κης Αυτ/σης 
Ανατολικής Αττικής. 

7. Το έως σήμερα εγκριθέν ποσοστό διάθεσης της πα¬ 
ραπάνω πίστωσης, αποφασίζουμε: 

Καθιερώνουμε υπερωριακή με αμοιβή απασχόληση κα¬ 
τά τις εργάσιμες ημέρες στη Δ/νση Υγείας και Δημ.Υγιει- 
νής ως κατωτέρω: 

960 ώρες απογευματινής απασχόλησης, για τους υπαλ¬ 
λήλους της Δ/νσης Υγείας και Δημ.Υγιεινής. 

Η ανωτέρω υπερωριακή εργασία θα παρασχεθεί μέχρι 

30.11.2001. 

Κάλυψη δαπάνης 

Το ύψος της ανωτέρω προκαλούμενης δαπάνης, που 
ανέρχεται στο ποσό των 1.300.000 Δρχ για υπερωριακή 
εργασία θα καλυφθεί από πιστώσεις που έχουν προβλε¬ 


φθεί στον προϋπολογισμό οικ. έτους 2001 της Νομ/κης 
Αυτ/σης Ανατολικής Αττικής, σύμφωνα με την 98/ 
21.12.00 απόφαση του Νομαρχιακού Συμβουλίου της Νο¬ 
μαρχιακής μας Αυτ/σης. 

Η ισχύς της παρούσας απόφασης αρχίζει ένα μήνα πριν 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 14 Σεπτεμβρίου 2001 
Ο Νομάρχης 
ΔΗΜΗΤΡΙΟΣ ΦΡΑΓΚΟΣ 

-♦- 

Αριθ. Τ.Υ. 4800/οικ. (6) 

Καθιέρωση υπερωριακής εργασίας, κατά το Β' εξάμηνο 
έτους 2001, για μόνιμο προσωπικό της Δ.Τ.Υ.Ν.Α.Α.Α. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2. Τις διατάξειςτου άρθρου 15του Ν. 2592/1998. 

3. Τις διατάξειςτου άρθρου 25 παρ. 7του Ν. 2738/99. 

4. Την ανάγκη για κάλυψη εκτάκτων αναγκών Β’ εξαμή¬ 
νου 2001 , όπως την συμπλήρωση πινάκων κατεδαφιστέ- 
ων κτισμάτων στην ευρύτερη περιοχή και σύνταξη Τεχνι¬ 
κών Δελτίων για το Γ’ Κ.Π.Σ.,του έργου « Κατεδάφιση επι- 
κινδύνως ετοιμόρροπων κτισμάτων και Υποστη- 
λώσεις», για 102 εργολαβίες. Επίσης την κάλυψη εκτά¬ 
κτων αναγκών (πλημμύρες - πυρκαγιές κλπ) για την κατα¬ 
γραφή πινάκων, φωτοτύπιση πρωτοκόλλων Ε.Ε., διεκπε¬ 
ραίωση εργασιών των Τεχνικών της Υπηρεσίας, απολογι¬ 
σμός , αρχειοθέτηση εκθέσεων αυτοψιών κλπ. 

5. Το γεγονός ότι για την αντιμετώπιση των ανωτέρω 
υπηρεσιακών αναγκών, οι υπάλληλοι της Δ/νσης Τεχνι¬ 
κών Υπηρεσιών, απασχολήθηκαν και εξακολουθούν να 
απασχολούνται πέραν του κανονικού ωραρίου. 

6. Το γεγονός ότι για την ανωτέρω υπερωριακή απα¬ 
σχόληση, έχουν προβλεφθεί σχετικές πιστώσεις στον οι¬ 
κονομικό προϋπολογισμό του έτους 2001 της Νομαρχια¬ 
κής Αυτοδ/σης Ανατολικής Αττικής, αποφασίζουμε: 

Καθιερώνουμε για το Β' εξάμηνο έτους 2001, υπερω- 
ριακή με αμοιβή απασχόληση κατά τις εργάσιμες ημέρες 
ενιακόσες (900) ώρες απογευματινής απασχόλησης για 
τους υπαλλήλους της Δ/νσης Τεχνικών Υπηρεσιών. 

Η ανωτέρω υπερωριακή εργασία θα παρασχεθεί από 
1.9.2001 μέχρι 30.11.2001. 

Κάλυψη δαπάνης 

Το ύψος της ανωτέρω προκαλούμενης δαπάνης, που 
ανέρχεται στο ποσό του ενός εκατομμυρίου εκατό χιλιά¬ 
δων (1.100.000) δρχ. για υπερωριακή εργασία, θα καλυ¬ 
φθεί από πιστώσεις που έχουν προβλεφθεί στον οικονο¬ 
μικό προϋπολογισμό έτους 2001, της Νομαρχιακής Αυ¬ 
τοδ/σης Ανατολικής Αττικής. 

Η ισχύς της παρούσας απόφασης αρχίζει ένα μήνα πριν 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 18 Σεπτεμβρίου 2001 
Ο Νομάρχης 

ΔΗΜΗΤΡΙΟΣ ΑΝΑΣΤ. ΦΡΑΓΚΟΣ 

Αριθ. Γ.Ν.359 (7) 

Καθιέρωση υπερωριακής με αμοιβή εργασίας υπαλλή¬ 
λων Νομαρχιακής Αυτοδιοίκησης Άρτας κατά το Β’ 
εξάμηνο 2001. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1) Τις διατάξεις του άρθρου 18 Ν. 2470/97 «Αναμόρφω¬ 
ση μισθολογίων προσωπικού της Δημόσιας Διοίκησης και 
άλλες διατάξεις» (ΦΕΚ 40Α/21.3.97) όπως αντικαταστά- 
θηκε από το άρθρο 15 Ν. 2592/98 «Αναπροσαρμογή συ¬ 
ντάξεων πολιτικών συνταξιούχωντου Δημοσίου , ρύθμιση 
συνταξιοδοτικών θεμάτων και άλλες διατάξεις» (ΦΕΚ57Α/ 
18.3.98). 

2) Τις διατάξεις της παρ. 7 άρθρο 25 Ν. 2738/99 «Συλ¬ 
λογικές Διαπραγματεύσεις στη Δημόσια Διοίκηση , μονι¬ 
μοποιήσεις συμβασιούχων αορίστου χρόνου και άλλες 
διατάξεις» (ΦΕΚ 180Α/9.9.1999). 

3) Την αριθμ. 2022941/2297/0022/7.4.1998 εγκύκλιο 
του Γ.Λ. Κ «Κοινοποίηση των διατάξεων αρθ. 15 Ν. 2592/98 
για υπερωριακή εργασία». 


4) Τις διατάξεις του άρθρου 62 Π .Δ. 30/96 «Κώδικας Νο¬ 
μαρχιακής Αυτοδιοίκησης». 

5) Τις ειδικές έκτακτες υπηρεσιακές ανάγκες που πα¬ 
ρουσιάζονται για την αντιμετώπιση των οποίων απασχο¬ 
λείται ο οδηγός Νομάρχη, και οι υπάλληλοι που ορίζονται 
ως εισηγητές στα συλλογικά όργανα (Νομαρχιακό Συμ¬ 
βούλιο, Νομαρχιακή Επιτροπή) Νομαρχιακής Αυτοδιοί¬ 
κησης Άρτας, πέραν του κανονικού ωραρίου σε 24ωρη 
βάση και με εργασία απογευματινή, νυχτερινή και με ερ¬ 
γασία Κυριακών και εξαιρέσιμων πέραν της υποχρεωτι¬ 
κής. 

6) Το γεγονός ότι το ύψος της προκαλούμενης δαπάνης 
ανέρχεται στο ποσό των «1.350.000 δρχ.» Που θα αντιμε¬ 
τωπιστεί από πιστώσεις που είναι εγγεγραμμένες στον 
Προϋπολογισμό της Ν.Α. Άρτας και στους ΚΑΕ 0511, απο¬ 
φασίζουμε: 

Εγκρίνουμε την καθιέρωση υπερωριακής εργασίας 
απογευματινής, νυχτερινής, Κυριακών και εξαιρέσιμων 
πέραν του κανονικού ωραρίου για το Β’ εξάμηνο έτους 
2001 ως κατωτέρω: 


Αριθμός 

υπαλλήλων 

Υπερωριακή 

απογευματινή 

εργασία 

Υπερωριακή 

νυχτερινή 

εργασία 

Κυριακών - εξαιρέσιμων πέραν της 
υποχρεωτικής 

Υπάρχου σα 
Υπόλοιπη 
εγγεγραμμένη 
πίστωση 

Ύψος δαπάνης 

υπερωριακής 

απασχόλησης 

22 η -6 Γ| 

Πρωινή 

6 η -22 η 

Πρωινή 

22 η -6 η πρωινή 

Β' εξαμήνου 

10 

450 

350 

135 

45 

8.402.859 

1.350.000 


Η ονομαστική κατανομή και η κατανομή κατά είδος εργασίας (απογευματινής,νυχτερινής, Κυριακών και εξαιρέσιμων 
θα γίνει με νεώτερες αποφάσεις μας. 

Η ισχύς της παρούσας απόφασης αρχίζει ένα μήνα πριν τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 3 Ιουλίου 2001 

Ο Νομάρχης 
Λ. ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





